**Γενικές οδηγίες για τις εργασίες των φοιτητών/τριών**

1. Θέματα εργασίας

Τα θέματα των εργασιών θα επιλεγούν κυρίως από το βιβλίο:

Κωνσταντίνα Γογγάκη, *Το ολυμπιακό ιδεώδες. Παγκόσμια κρίση και προοπτικές*, εκδ. Gutenberg, Αθήνα 2013.

Το παραπάνω βιβλίο θα αποτελέσει την αφορμή και τη βάση, αλλά ο εμπλουτισμός του θέματος έχει μεγάλη σημασία. Επομένως όχι αντιγραφή από το βιβλίο, αλλά αφετηρία για περαιτέρω αναζήτηση προβληματισμών και βιβλιογραφίας.

To θέμα πρέπει εν γένει, να είναι της αρεσκείας σας, δηλαδή να σας ενδιαφέρει και να σας ευχαριστεί που θα ασχοληθείτε με αυτό. Πρέπει να το σκεφτείτε, αλλά και να ανταποκριθείτε κάπως αυθόρμητα. Να είναι κάτι το οποίο να περιλαμβάνει και κάποια στοιχεία από τα βιώματά σας. Να είναι κάτι το οποίο σας απασχολεί και στο οποίο θέλετε να βρείτε ή να δώσετε απαντήσεις.

Ένα δείγμα για όσους δυσκολεύονται να βρουν θέμα είναι:

* Η ηθική του αθλητισμού στον αρχαίο και τον σύγχρονο κόσμο.
* Η καθιέρωση των σύγχρονων Ολυμπιακών Αγώνων. Παράγοντες, επιδράσεις, παρεμβάσεις.
* Η ευπρεπής προσωπικότητα του πρώτου Μαραθωνοδρόμου, Χαρίλαου Βασιλάκου.
* Οι παράγοντες που κυριάρχησαν στην διεξαγωγή των Ολυμπιακών Αγώνων της Αθήνας το 1896.
* Ολυμπιακοί Αγώνες της Αθήνας, 1896 και 2004. Διαφορές, ομοιότητες και εκτιμήσεις.
* Η πολιτική εκμετάλλευση των Ολυμπιακών Αγώνων. Η περίπτωση της ναζιστικής Γερμανίας το 1936.
* Δείγματα ρατσισμού στους Ολυμπιακούς Αγώνες. Το παράδειγμα του Ινδιάνου Jim Thorpe.
* Smith & Carlos. Πρέπει στους Ολυμπιακούς Αγώνες οι αθλητές να αναλαμβάνουν πολιτικές διαμαρτυρίες;
* Αν ζούσε σήμερα ο Johnny Weissmuller…
* Ολυμπιακοί Αγώνες του Τόκιο. 1964 και 2021.
* Ο ανθρωπισμός του σώματος (και του αθλητικού σώματος) μέσω της ανθρωπιστικής παιδείας.
* Χρειάζεται ένα νέο φιλοσοφικό περιεχόμενο στον αθλητισμό σήμερα;
* Από τα ύψη της δημοσιότητας στην πτώση. George Best.
* Οι Ολυμπιακοί Αγώνες της καχυποψίας. Το πρόβλημα του ντόπινγκ.
* Προβλήματα που αλλοιώνουν την φύση του σύγχρονου αθλητισμού.
* Ο αθλητισμός σε μια χώρα που ονειρεύομαι.
* Το ανθρώπινο σώμα ως αξία. Ο αθλητισμός που σέβεται τα όριά του.

Ωστόσο, δίνεται η δυνατότητα να επιλεγούν και άλλα θέματα, εκτός από το βιβλίο, που να έχουν όμως ως βάση τη φιλοσοφική, ηθική, ιδεολογική, πολιτική, αισθητική και δεοντολογική θεώρηση του αθλητισμού. Έτσι, εκτός από τα παραπάνω θέματα, μπορεί να επιλεγεί και ένα άκρως εξειδικευμένο θέμα.

2. Δομή της εργασίας

Ως προς τη δομή της εργασίας ισχύουν περίπου οι δεσμεύσεις που αναφέρονται στην διάρθρωση της πτυχιακής εργασίας του Προγράμματος Σπουδών της ΣΕΦΑΑ. Θα ακολουθήσετε δηλαδή τα βήματα μιας μικρογραφίας της πτυχιακής. Ορισμός του θέματος, ερευνητικά ερωτήματα, περίληψη. Εισαγωγή, κεφάλαια, υποκεφάλαια, (ανάπτυξη του θέματος) και αποτελέσματα σύμφωνα με την Ανασκόπηση της Βιβλιογραφίας (Βλ. στο e-class, στα Έγγραφα: Διάρθρωση της εργασίας). Επομένως, γίνεται βάσει της ποιοτικής έρευνας και της ανασκόπησης της βιβλιογραφίας.

Το ίδιο ισχύει και για την καταγραφή και αξιοποίηση της Βιβλιογραφίας. Εάν υπάρχουν αναφορές από το διαδίκτυο αυτές καταγράφονται αναλυτικά, ώστε να μπορεί κανείς να βρει την σχετική αναφορά. Π.Χ. Κωνσταντίνας Γογγάκη, «Η μουσική και γυμναστική εναρμόνιση υπό την οπτική του πλατωνικού νοήματος της ζωής», Τόμος Πρακτικών Φιλοσοφικού Forum “Ανάδρασις», στο: <http://deeaef.gr/wp-content/uploads/2016/12/Goggaki-full-text-b.pdf>

 3. Έκταση της εργασίας

Η έκταση της εργασίας θα κυμαίνεται μαζί με τη Βιβλιογραφία περίπου στις 13-15 σελ. Α4 με 12’ γραμματοσειρά και χωρίς Εικόνες. Ό,τι άλλο (πίνακες, εικόνες, φωτογραφίες) μπορούν να προστεθούν στο τέλος.

 4. Βασική βιβλιογραφία

* Κων/νας Γογγάκη, *Το Ολυμπιακό ιδεώδες. Παγκόσμια κρίση και προοπτικές*, εκδ. Gutenberg, Αθήνα, 2013.
* Κων/νας Γογγάκη, *Οι αντιλήψεις των αρχαίων Ελλήνων για τον αθλητισμό*, εκδ. Τυπωθήτω-Γ. Δαρδανός, Αθήνα, 2003.
* Πρακτικών Φιλοσοφικού Συμποσίου σε ηλεκτρονική μορφή που σας έχει ήδη προταθεί στο e-class
* Στα Πρακτικά των δύο Φιλοσοφικών Συμποσίων 2023 και 2024 που βρίσκονται αναρτημένα στο διαδίκτυο.
* Στις επιστημονικές δημοσιεύσεις της Κ. Γογγάκη, που βρίσκονται κυρίως στα Academia.edu και scholar.edu.
* Στις ανακοινώσεις της Κ. Γογγάκη σε Φιλοσοφικά Συνέδρια που βρίσκονται βιντεοσκοπημένα στο You Tube.

Π.χ. Για το θέμα που έχει σχέση με αθλητισμό, εμπορευματοποίηση, καπιταλισμό, ανάγκη ανθρωπισμού του σώματος:

# α. Ο κερδώος χαρακτήρας του σύγχρονου αθλητισμού

### Citation:

Γογγάκη Κ. Ο κερδώος χαρακτήρας του σύγχρονου αθλητισμού. *Αρχαιολογία & Τέχνες*, 2002, 83:77-81.

<http://scholar.uoa.gr/kgogaki/publications/%CE%BF-%CE%BA%CE%B5%CF%81%CE%B4%CF%8E%CE%BF%CF%82-%CF%87%CE%B1%CF%81%CE%B1%CE%BA%CF%84%CE%AE%CF%81%CE%B1%CF%82-%CF%84%CE%BF%CF%85-%CF%83%CF%8D%CE%B3%CF%87%CF%81%CE%BF%CE%BD%CE%BF%CF%85-%CE%B1%CE%B8%CE%BB%CE%B7%CF%84%CE%B9%CF%83%CE%BC%CE%BF%CF%8D>

# β. Ο ανθρωπισμός του σώματος ως αντίβαρο στην αθλητική αλλοτρίωση

### Citation:

Γογγάκη Κ. Ο ανθρωπισμός του σώματος ως αντίβαρο στην αθλητική αλλοτρίωση. *Αντιτετράδια της Εκπαίδευσης*, 2008, 87:78-83.

<http://scholar.uoa.gr/kgogaki/publications/%CE%BF-%CE%B1%CE%BD%CE%B8%CF%81%CF%89%CF%80%CE%B9%CF%83%CE%BC%CF%8C%CF%82-%CF%84%CE%BF%CF%85-%CF%83%CF%8E%CE%BC%CE%B1%CF%84%CE%BF%CF%82-%CF%89%CF%82-%CE%B1%CE%BD%CF%84%CE%AF%CE%B2%CE%B1%CF%81%CE%BF-%CF%83%CF%84%CE%B7%CE%BD-%CE%B1%CE%B8%CE%BB%CE%B7%CF%84%CE%B9%CE%BA%CE%AE-%CE%B1%CE%BB%CE%BB%CE%BF%CF%84%CF%81%CE%AF%CF%89%CF%83%CE%B7>

γ. Η ειδωλολατρία του τέλειου σώματος και το ντόπινγκ της γειτονιάς, ως απόρροια του υλικού πολιτισμού, στο: <http://scholar.uoa.gr/sites/default/files/kgogaki/files/eidololatria_teleiou_somatos_kai_doping_geitonias_0.pdf>

**δ.** Γογγάκη Κ. Αθλητισμός και καπιταλισμός. Η κατά τον Jean-Marie Brom δομική τους αναλογία. *Monthly Review*, 2010, 63(128):125-136.

<http://scholar.uoa.gr/kgogaki/publications/%CE%B1%CE%B8%CE%BB%CE%B7%CF%84%CE%B9%CF%83%CE%BC%CF%8C%CF%82-%CE%BA%CE%B1%CE%B9-%CE%BA%CE%B1%CF%80%CE%B9%CF%84%CE%B1%CE%BB%CE%B9%CF%83%CE%BC%CF%8C%CF%82-%CE%B7-%CE%BA%CE%B1%CF%84%CE%AC-%CF%84%CE%BF%CE%BD-jean-marie-brom-%CE%B4%CE%BF%CE%BC%CE%B9%CE%BA%CE%AE-%CF%84%CE%BF%CF%85%CF%82-%CE%B1%CE%BD%CE%B1%CE%BB%CE%BF%CE%B3%CE%AF%CE%B1>

Εννοείται βέβαια ότι η εργασία θα πρέπει να ενισχυθεί και από οποιαδήποτε άλλη έγκυρη και αξιόπιστη βιβλιογραφία, η οποία θα αναφέρεται πλήρως.

 4. Απαλλακτική η εργασία

Η εργασία είναι απαλλακτική των εξετάσεων, επομένως αντιστοιχεί και προσμετράται ως κανονική εξέταση. Προϋπόθεση για να θεωρηθεί απαλλακτική των εξετάσεων είναι να πληροί τους όρους που αναφέρονται και βέβαια να λάβει προβιβάσιμο βαθμό.

 5. Κατάθεση της εργασίας

Η εργασία υποβάλλεται σε μορφή word σε ημερομηνία που υποδεικνύει η καθηγήτρια, στο μειλ της: kgogaki@phed.uoa.gr